S'Arabische untascheidt kuaze und lãnge Vokale. Fia de lãngen gibt's jeweus an eignen Buchståm (s'Alif, s'Waw und s'Ya), fia de kuazn åwa ned. Fia de san Hüifszeichn zua  Vokalisazion entwückid woan, de üwa oda unta den Konsonantn gschrim wean, nåch dem da kuaze Vokal kimmt. De drei Zeichn san s'Fatḥa, s'Kasra und s'Ḍamma. Wia ålle ãndan Hüifszeichn aa wean aa de drei ned imma oda eigntli kaum amåi gschrim, hauptsächli findt ma's im Koran. A viats Hüifszeichn zum Vokalisian is s'kloane Alif (alif chandschariyya), des fia a lãngs a stehd, des im Woat ned duach a "großes" Alif makiad is. Oa Beispüi fia so a Woat is "Allah" ( اﷲ ‎).